CELEX: 32012D0706(01)
Language: sk
Date: 2012-07-02 00:00:00
Title: Rozhodnutie Komisie z  2. júla 2012 , ktorým sa mení a dopĺňa rozhodnutie Komisie K(2009) 770 o prijatí úplného znenia referenčného dokumentu o najlepších dostupných technikách v oblasti energetickej účinnosti  Text s významom pre EHP

6.7.2012   
            
            
               SK
            
            
               Úradný vestník Európskej únie
            
            
               C 198/3
            
         ROZHODNUTIE KOMISIE
   z 2. júla 2012,
   ktorým sa mení a dopĺňa rozhodnutie Komisie K(2009) 770 o prijatí úplného znenia referenčného dokumentu o najlepších dostupných technikách v oblasti energetickej účinnosti
   (Text s významom pre EHP)
   2012/C 198/04
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2008/1/ES z 15. januára 2008 o integrovanej prevencii a kontrole znečisťovania životného prostredia (1), a najmä na jej článok 17 ods. 2,
   so zreteľom na rozhodnutie Komisie zo 7. novembra 2001 (2), v ktorom Komisia rozhodla delegovať na generálneho riaditeľa pre životné prostredie právomoc prijímať v mene Komisie a na jej zodpovednosť úplné znenie referenčných dokumentov o najlepších dostupných technikách,
   keďže:
   
               (1)
            
            
               Článkom 17 ods. 2 smernice 2008/1/ES sa zabezpečuje uskutočnenie výmeny informácií medzi členskými štátmi a priemyselnými odvetviami, ktorých sa najlepšie dostupné techniky týkajú, pričom Komisia má za úlohu zverejniť výsledky danej výmeny.
            
         
               (2)
            
            
               Rozhodnutím Komisie K(2009) 770 z 3. februára 2009 Komisia prijala úplné znenie referenčného dokumentu o najlepších dostupných technikách v oblasti energetickej účinnosti, ktoré je dostupné na internete (3).
            
         
               (3)
            
            
               Komisia dostala niekoľko sťažností od konkurentov spoločnosti „PVT Technology“, podľa ktorých daná spoločnosť zneužíva referenčný dokument o najlepších dostupných technikách v oblasti energetickej účinnosti na reklamné účely a uvádza svoj výrobok „Poetter sensor“ ako príklad najlepších dostupných techník v oblasti energetickej účinnosti.
            
         
               (4)
            
            
               Referenčný dokument o najlepších dostupných technikách v oblasti energetickej účinnosti by sa mal zmeniť a doplniť tak, že sa z oddielu 2.10.4 vypustí odkaz http://www.pvt-tec.de, ktorý je uvedený v rámci podnadpisu „Reference information“.
            
         SA ROZHODLA TAKTO:
   Jediný článok
   Z oddielu 2.10.4 referenčného dokumentu o najlepších dostupných technikách v oblasti energetickej účinnosti sa vypúšťa odkaz http://www.pvt-tec.de, ktorý je uvedený v rámci podnadpisu „Reference information“.
   
      V Bruseli 2. júla 2012
      
         
            Za Komisiu na základe delegovanej právomoci
         
         
            generálny riaditeľ pre životné prostredie
         
         Karl FALKENBERG
      
   
   
      (1)  Ú. v. EÚ L 24, 29.1.2008, s. 8.
   
      (2)  SEK(2001) 1738.
   
      (3)  http://eippcb.jrc.es/reference/ene.html